2 koppies gewone meel (ek het sommer koekmeel gebruik)
½ koppie fyn sout
2 eetlepels kremetart
1 en ½ koppies kookwater
Paar druppels kleursel (opsioneel)
Neem ’n bak en meng die meel, sout, kremetart en olie met ’n vurk tot alles gemeng is, moet nie bekommer oor die “olie klonte” nie. Meng eenkant die kookwater en die kleursel, voeg nou by die meel en meng met ’n lepel tot ’n stywe deeg gevorm het. Laat staan vir ’n paar minute sodat dit kan afkoel.
Sodra die deeg afgekoel het, brei dit op ’n plat oppervlak tot jy ’n lekker gladde tekstuur het en die deeg nie meer taai is nie, indien dit steeds taai is sit so bietjie meel by.
Bêre in ’n lugdigte houer sodat die klei nie uitdroog nie.
Wat ek gevind het, is as die kinders klaar met die klei gespeel het voel dit of dit so-effe uitgedroog is buite om. Voeg net al die klei bymekaar en knie dit deur en dan voel dit weer so goed soos nuut.
Die resep se inligting sê dat dit vir tot 6 maande goed sal hou – soos ek gesê het, is ek maar ’n groentjie in die maak van speel klei. Laat weet ons gerus as julle die klei gemaak het, hoe julle dit gevind het en hoe lank dit gehou het.
Ons hoor graag van julle!
Klik gerus hier om die Dagbeplanner vriendelike weergawe af te laai.